Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Eestiski ETV2 ja ETV+ ekraanil jooksnud ja populaarsust kogunud ulmeseriaal "Westworld" pidi peagi alustama viienda hooaja võtetega, kui sarja tootmine ootamatult katkestada otsustati.
HBO teatas sarja lõpetamisest reedel, kolm kuud pärast neljanda hooaja lõppu, kirjutab Variety.

Väidetavalt on ootamatu katkestamise taga mitmeid põhjusi, sealhulgas kallis tootmine, vähenev vaatajaarv ning kohanemine HBO uue omaniku, Warner Bros. Discovery nõudmistega.

"Westworldi" peaosades särasid Evan Rachel Wood, Thandiwe Newton, Ed Harris, Jeffrey Wright, Tessa Thompson, Luke Hemsworth jpt. Esimestes hooaegades lõi kaasa ka Anthony Hopkins.

Veel oktoobris rääkis sarja loojatest abielupaar Jonathan Nolan ja Lisa Joy ajakirjandusele, et loodavad viienda hooajaga panna seriaalile plaanitud punkti.

"Westworld" esilinastus oktoobris 2016 ning keskendus metsiku lääne stiilis kõrgtehnoloogilisele lõbustuspargile, mida võõrustasid tehisintellektid.

Seriaal kandideeris 54 Emmyle, võites neist üheksa.
## Pealkiri:

user
HBO lõpetas ootamatult populaarse ulmesarja "Westworld" tootmise
assistant